28.3.2014 Jurnalul Oficial al Uniunii Europene L 94/375 DIRECTIVA 2014/36/UE A PARLAMENTULUI EUROPEAN ȘI A CONSILIULUI din 26 februarie 2014 privind condițiile de intrare și de ședere a resortisanților țărilor terțe în scopul ocupării unui loc de muncă în calitate de lucrători sezonieri PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 79 alineatul (2) literele (a) și (b), având în vedere propunerea Comisiei Europene, după transmiterea proiectului de act legislativ parlamentelor naționale, având în vedere avizul Comitetului Economic și Social Euro- pean ('), având în vedere avizul Comitetului Regiunilor (?), hotărând în conformitate cu procedura legislativă ordinară (?), întrucât: (1) În vederea instituirii treptate a unui spaţiu de libertate, securitate şi justiție, Tratatul privind funcţionarea Uniunii Europene (TFUE) prevede adoptarea unor măsuri în materie de azil, imigrație și protecţia drepturilor resorti- sanților țărilor terţe. TFUE prevede dezvoltarea de către Uniune a unei politici comune în materie de imigrație, menită să asigure, în toate etapele, gestionarea eficientă a fluxurilor migratoare şi un tratament echitabil pentru resortisanții din țări terțe în situaţie de ședere legală în statele membre. În acest scop, Parlamentul European și Consiliul urmează să adopte măsuri privind condițiile de intrare și de şedere a resortisanților țărilor terțe şi privind definirea drep- turilor acestora. Programul de la Haga, adoptat de Consiliul European la 4 noiembrie 2004, a recunoscut faptul că migrația legală va avea un rol important în consolidarea dezvoltării economice şi a solicitat Comisiei să prezinte un plan de politică în domeniul migrației legale, care să includă procedurile de admisie și care să poată răspunde cu promptitudine fluctuației cererilor de forță de muncă provenind din migrație de pe piața muncii. () JO C 218, 23.7.2011, p. 97. () JO C 166, 7.6.2011, p. 59. (') Poziţia Parlamentului European din 5 februarie 2014 (nepublicată încă în Jurnalul Oficial) şi Decizia Consiliului din 17 februarie 2014. (4) (5) Consiliul European din 14-15 decembrie 2006 a convenit asupra unei serii de măsuri pentru anul 2007. Măsurile respective includ elaborarea unor politici bine gestionate în materie de imigrație legală care să respecte pe deplin competențele naţionale, menite să sprijine statele membre pentru a răspunde nevoilor actuale și viitoare de forță de muncă. De asemenea, Consiliul a solicitat explorarea mijloacelor de facilitare a migrației temporare. Pactul european privind imigrația şi azilul, adoptat de Consiliul European la 16 octombrie 2008, exprimă anga- jamentul Uniunii şi al statelor sale membre de a desfăşura o politică echitabilă, eficace şi coerentă pentru a face față provodărilor și oportunităților pe care le reprezintă migrația. Pactul reprezintă baza politicii comune în materie de imigrație, ghidată de un spirit de solidaritate între statele membre şi de cooperare cu țările terțe, având drept fundament o gestionare corespunzătoare a fluxurilor migratorii, atât în interesul țărilor-gazdă, cât şi în interesul țărilor de origine şi al migranților înşişi. Programul de la Stockholm, adoptat de Consiliul European la 11 decembrie 2009, recunoaşte că imigrarea forței de muncă poate contribui la creșterea competitivității și a vitalității economice şi că, în contextul provocărilor demografice importante cu care se va confrunta Uniunea în viitor în sensul creşterii cererii de forță de muncă, politicile flexibile în materie de imigrație vor aduce o contribuție importantă la dezvoltarea economică şi a performanței Uniunii pe termen lung. Acesta pune, de asemenea, în evidență importanța asigurării unui tratament echitabil resorti- sanților țărilor terțe în situație de şedere legală pe teri- toriul statelor membre şi a optimizării legăturii dintre migrație și dezvoltare. Acesta invită Comisia și Consiliul să continue punerea în aplicare a planului de politică privind migrația legală prevăzut în Comunicarea Comisiei din 21 decembrie 2005. Prezenta directivă ar trebui să contribuie la gestionarea eficace a fluxurilor de migrație pentru categoria specifică a migrației temporare sezoniere şi la asigurarea unor condiții decente de muncă și de viață pentru lucrătorii sezonieri, prin instituirea unor norme corecte şi trans- parente privind admisia şi șederea și prin definirea drep- turilor lucrătorilor sezonieri, oferind în același timp stimulente şi garanții pentru a preveni depăşirea perioadei permise de ședere temporară sau transformarea şederii temporare în ședere pe termen lung. În plus, normele prevăzute de Directiva 2009/52/CE a Parla- mentului European și a Consiliului (*) vor contribui la evitarea transformării șederii temporare în şedere ilegală. (*) Directiva 2009/52/CE a Parlamentului European şi a Consiliului din 18 iunie 2009 de stabilire a standardelor minime privind sancțiunile şi măsurile la adresa angajatorilor de resortisanți din țări terțe aflați în situație de şedere ilegală JO L 168, 30.6.2009, p. 24).